**Ministru kabineta noteikumu projekta**

**„Grozījumi Ministru kabineta 2005. gada 15. novembra noteikumos Nr.857 „Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2005. gada 15. novembra noteikumos Nr.857 „Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” (turpmāk - Noteikumu projekts) ir izstrādāts, lai nodrošinātu, ka, arī pēc ārkārtējās situācijas beigām, Valsts bērnu tiesību aizsardzības inspekcijas (turpmāk – VBTAI) apliecības sociālo garantiju nodrošināšanai izsniedz ne tikai klātienē, bet arī nosūta pa pastu uz pieprasītāja norādīto adresi. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Labklājības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Labklājības ministrija ir izstrādājusi grozījumu Ministru kabineta 2005. gada 15. novembra noteikumus Nr.857 „Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” (turpmāk - Noteikumi Nr. 857), lai sniegtu atbalstu ārpusģimenes aprūpē esošiem bērniem.  Saskaņā ar Noteikumiem Nr. 875 bārenim vai bez vecāku gādības palikušam bērnam (turpmāk – bērns) vecumā no septiņiem gadiem, kā arī pilngadību sasniegušajam bērnam bāriņtiesa, kas pieņēmusi lēmumu par bērna ārpusģimenes aprūpi, izsniedz vienota parauga apliecību sociālo garantiju nodrošināšanai (turpmāk — apliecība).  Noteikumu Nr. 875 13.punkts nosaka, ka bāriņtiesa piecu darbdienu laikā pēc lēmuma par bērna ārpusģimenes aprūpei pieņemšanas VBTAI pieprasa apliecības izgatavošanu. Savukārt Noteikumu Nr.875 17.punkts nosaka, ka VBTAI piecu darbdienu laikā nodrošina apliecības izgatavošanu un izsniedz to pieprasītājam, izdarot par to attiecīgu ierakstu apliecību uzskaites žurnālā. Proti, inspekcija piecu darbdienu laikā izgatavoja apliecības un pēc apliecību izgatavošanas tās izsniedza klātienē bāriņtiesas priekšsēdētajām vai tā pilnvarotajai personai.  Ārkārtējās situācijas laikā, lai ierobežotu Covid–19 infekcijas izplatību, VBTAI apliecības izsniedza ierakstītā vēstulē, nosūtot uz pieprasītāja adresi.  Saskaņā ar Pasta likuma 1.panta sesto daļu, ierakstīts pasta sūtījums ir reģistrēts pasta sūtījums, par kuru sūtītājam izsniedz kvīti, kas apstiprina, ka pasta sūtījums ir nodots pasta pakalpojumu sniegšanas vietā, un kuru adresātam izsniedz pret parakstu vai citu apliecinājumu, izmantojot sistēmas, kas sagatavo sūtījumu saņemšanas datus un kas pierāda, ka sūtījums ir saņemts. Tādējādi nodrošinot, ka apliecību saņem apliecības pieprasītājs.  VBTAI 2019.gadā izsniedza 1979 apliecības, no kurām 416 pirmreizēji un 1543 atkārtoti. Ārkārtējās situācijas laikā no 2020.gada 12.marta līdz 2020.gada 13.maijam tika nosūtītas 125 apliecības.  Savukārt bāriņtiesas, saņemot apliecības, tās izsniedz bērnam vai tā likumiskajam pārstāvim. Praksē, ir bijuši gadījumi, kad bāriņtiesas apliecības saņēmējam to nosūta ar pasta starpniecību, piemēram, studentam, kurš studē galvaspilsētā, bet bāriņtiesa atrodas citā plānošanas reģionā.  Ņemot vērā, ka apliecību izsniegšana ar pasta starpniecību nodrošina efektīvu laika un resursu ietaupījumu bāriņtiesām, kā arī balstoties uz Latvijas Bāriņtiesu darbinieku asociācijas rosinājumu arī turpmāk nodrošināt apliecību izsniegšanu ar piegādes pakalpojumu starpniecību ierakstītā vēstulē, izstrādāts Noteikumu projekts, kas paredz, ka valsts pārvaldes pakalpojums “Apliecība sociālo garantiju saņemšanai” tiek pilnveidots, nosakot, ka apliecības var tikt izsniegtas klātienē VBTAI vai nosūtītas pieprasītājam ar pasta pakalpojuma starpniecību ierakstītā sūtījumā, kā arī paredz iespēju, bāriņtiesām apliecības nosūtīt ierakstītā vēstulē ar pasta starpniecību apliecības saņēmējam.  Papildus, noteikumu projekts paredz, ka noteikumu Nr.857 3.un 4.pielikums tiek izteikts jaunā redakcijā. Gan apliecību reģistrācijas žurnālā (3.pielikums), gan apliecību uzskates žurnālā (4.pielikums) ir paredzētas ailes, atzīmes veikšanai, ka apliecība nosūtīta ar pasta starpniecību.  Gadījumā, ja bāriņtiesa nosūta apliecību ierakstītā pasta sūtījumā, netiek aizpildīta 3.pielikumā 14.aile, kur paredzēts apliecības saņēmēja paraksts. 14.aile tiek aiz aizpildīta, ja apliecība tiek izsniegta bāriņtiesā uz vietas.  Gadījumā, ja VBTAI nosūta bāriņtiesai apliecību ierakstītā pasta sūtījumā, netiek aizpildīta 4. pielikumā 2., 10., 11., 12. aile par apliecības izsniegšanas datumu, datiem par personu, kura ieradusies izņemt apliecību. Attiecīgas ailes tiek aizpildītas, ja apliecība tiek izsniegta VBTAI.  Ministru kabineta 2006.gada 19.decembra noteikumu Nr.1037 “Bāriņtiesas darbības noteikumi” (turpmāk – noteikumi Nr.1037) 70.punktā noteikts, ka bāriņtiesa lēmumu rakstiski noformē un apzīmogo un tā norakstu nosūta administratīvā procesa dalībniekam 10 darbdienu laikā pēc lēmuma pieņemšanas. Savukārt noteikumu 13.punkts Nr.857 paredz īsāku bāriņtiesas lēmuma sagatavošanas termiņu, tas ir piecas darbdienas, kas īsāks nekā noteikts MK noteikumos Nr.1037.  Ņemot vērā minēto, Noteikumu projekts, paredz saskaņot noteikumu normas, nosakot, ka bāriņtiesa 10 darbdienu laikā pēc lēmuma par ārpusģimenes aprūpes pieņemšanas, iesniedz VBTAI pieprasījumu apliecības izgatavošanai. |
| 3. | Projekta izstrādē iesaistītās institūcijas un publiskas personas kapitālsabiedrības | VBTAI |
| 4. | Cita informācija |  |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts tiešā veidā attiecas uz VBTAI, bāriņtiesām, bāreņiem un bez vecāku gādības palikušiem bērniem, kā arī audžuģimenēm, aizbildņiem un ilgstošas sociālās aprūpes un sociālās rehabilitācijas institūcijām.  Saskaņā ar VBTAI apkopto pārskatu par bāriņtiesu darbu 2019. gada 31. decembrī valstī bija 6 252 bāreņi un bez vecāku gādības palikuši bērni, no kuriem aizbildņu ģimenēs atradās 4 276, audžuģimenē – 1 355 un ilgstošās sociālās aprūpes un sociālās rehabilitācijas institūcijā 621 bērns. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020 | | Turpmākie trīs gadi (euro) | | | | |
| 2021 | | 2022 | | 2023 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | **974 709** | **0** | **985 439** | **0** | **985 439** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 974 709 | 0 | 985 439 | 0 | 985 439 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi** | **974 709** | **1 012** | **985 439** | **1 012** | **985 439** | **1 012** | **1 012** |
| 2.1. valsts pamatbudžets, tai skaitā: | 974 709 | 1 012 | 985 439 | 1 012 | 985 439 | 1 012 | 1 012 |
| *22.01.00 “Valsts bērnu tiesību aizsardzības inspekcija un bērnu uzticības tālrunis”* | 974 709 | *1 012* | 985 439 | *1 012* | 985 439 | *1 012* | *1 012* |
| 2.2. valsts speciālais budžets, tai skaitā: | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme** | **0** | **1 012** | **0** | **1 012** | **0** | **1 012** | **1 012** |
| 3.1. valsts pamatbudžets | 0 | 1 012 | 0 | 1 012 | 0 | 1 012 | 1 012 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 1 012 | X | 1 012 | X | 1 012 | 1 012 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | X | 0 | 0 | 0 |
| 5.3. pašvaldību budžets | X | X | X | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | *\* Ar FM rīkojumiem uz 25.08.2020.*  Apliecību nosūtīšana ierakstītā sūtījumā tiks nodrošināta VBTAI esošā budžeta ievaros.  Paredzēts, ka gadā laikā tiks izsniegtas 2500 apliecības – gan klātienē, gan neklātienē.  Pasta izdevumi viena ierakstīta sūtījuma nosūtīšanai -1,44EUR, viena konverta cena 0,07EUR, vidēji, kopā 1,51EUR.  Rēķinot, ņemts vērā, ka gadā, vidēji, tiek izgatavotas 2500 apliecības, pie aprēķiniem ņemts vērā, ka ne visas bāriņtiesas vēlēsies, lai apliecību nosūta pa pastu (piemēram, Rīga), jo tuvējām bāriņtiesām aprite klātienē bieži vien ir pat ātrāka, kā arī ņemts vērā, ka ir situācijas, ka apliecības netiks sūtītas pa vienai, bet vidēji 3-5 gab. vienā sūtījumā.  Aprēķinā pieņemts, ka gadā tiks veikti apmēram 650-670 sūtījumus par provizorisko summu 981,50 EUR-1011,70 EUR. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | *Nav* | | | | | | |
| 8. Cita informācija | *Noteikumu projekta īstenošana tiks nodrošināta LM (VBTAI) piešķirto valsts budžeta līdzekļu ietvaros.* | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts publicēts Labklājības ministrijas tīmekļa vietnē sadaļā “LM dokumentu projekti”, kā arī Ministru kabineta tīmekļa vietnē sadaļā “Sabiedrības līdzdalība”, tādējādi dodot iespēju sabiedrībai līdzdarboties noteikumu projekta izstrādes procesā. |
| 2. | Sabiedrības līdzdalība projekta izstrādē | Lai informētu sabiedrību par noteikumu projektu un dotu iespēju izteikt par to viedokļus, Noteikumu projekts 2020. gada 26. maijā ievietots Labklājības ministrijas tīmekļa vietnē, kā arī Ministru kabineta tīmekļa vietnē un termiņš viedokļa izteikšanai tika noteikts 2020. gada 10. jūnijam. Priekšlikumi vai iebildumi netika saņemti.  Projekts un tā anotācija 2020.gada 4.jūnijā tika nosūtīta saskaņošanai VBTAI un Latvijas Bāriņtiesu darbinieku asociācijai, iebildumi netika saņemti. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VBTAI |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. |
| 3. | Cita informācija | Nav. |

Ministre R.Petraviča

Rita Paršova, 67782954

[Rita.Paršova@lm.gov.lv](mailto:Rita.Paršova@lm.gov.lv)